CELEX: 52020DP0353
Language: el
Date: 2020-12-15 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 6ης Νοεμβρίου 2020, για την τροποποίηση του κατ’ εξουσιοδότηση κανονισμού (ΕΕ) 2019/815 όσον αφορά την επικαιροποίηση του 2020 της ταξινομίας που καθορίζεται στα ρυθμιστικά τεχνικά πρότυπα για τον καθορισμό ενιαίου ηλεκτρονικού μορφότυπου αναφοράς (C(2020)7523 — 2020/2865(DEA))

29.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 445/231
            
         
      P9_TA(2020)0353
      Απόφαση περί μη διατύπωσης αντίρρησης σε κατ’ εξουσιοδότηση πράξη: Η επικαιροποίηση του 2020 της ταξινομίας που καθορίζεται στα ρυθμιστικά τεχνικά πρότυπα για τον καθορισμό ενιαίου ηλεκτρονικού μορφότυπου αναφοράς
      Απόφαση του Ευρωπαϊκού Κοινοβουλίου περί μη διατύπωσης αντίρρησης σχετικά με τον κατ’ εξουσιοδότηση κανονισμό της Επιτροπής, της 6ης Νοεμβρίου 2020, για την τροποποίηση του κατ’ εξουσιοδότηση κανονισμού (ΕΕ) 2019/815 όσον αφορά την επικαιροποίηση του 2020 της ταξινομίας που καθορίζεται στα ρυθμιστικά τεχνικά πρότυπα για τον καθορισμό ενιαίου ηλεκτρονικού μορφότυπου αναφοράς (C(2020)7523 — 2020/2865(DEA))
      (2021/C 445/39)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατ’ εξουσιοδότηση κανονισμό της Επιτροπής (C(2020)7523),
               
            
                  —
               
               
                  έχοντας υπόψη την με ημερομηνία 18 Νοεμβρίου 2020 επιστολή της Επιτροπής διά της οποίας του ζητείται να δηλώσει ότι δεν θα διατυπώσει αντίρρηση σχετικά με τον κατ’ εξουσιοδότηση κανονισμό,
               
            
                  —
               
               
                  έχοντας υπόψη την με ημερομηνία 4 Δεκεμβρίου 2020 επιστολή της Επιτροπής Νομικών Θεμάτων προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη την οδηγία 2004/109/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2004, για την εναρμόνιση των προϋποθέσεων διαφάνειας αναφορικά με την πληροφόρηση σχετικά με εκδότες των οποίων οι κινητές αξίες έχουν εισαχθεί προς διαπραγμάτευση σε ρυθμιζόμενη αγορά και για την τροποποίηση της οδηγίας 2001/34/ΕΚ (1) και ιδιαίτερα του άρθρου 4 παράγραφος 7,
               
            
                  —
               
               
                  έχοντας υπόψη τον κανονισμό (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (2) και ιδίως το άρθρο 13 παράγραφος 2,
               
            
                  —
               
               
                  έχοντας υπόψη το σχέδιο ρυθμιστικών τεχνικών προτύπων που υπέβαλε στις 18 Ιουνίου 2020 στην Επιτροπή η Ευρωπαϊκή Αρχή Κινητών Αξιών και Αγορών,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Νομικών Θεμάτων,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 15 Δεκεμβρίου 2020,
               
            
                  A.
               
               
                  λαμβάνοντας υπόψη ότι ο κατ’ εξουσιοδότηση κανονισμός (ΕΕ) 2019/815 της Επιτροπής καθορίζει τον ενιαίο ηλεκτρονικό μορφότυπο αναφοράς, που αναφέρεται στο άρθρο 4 παράγραφος 7 της οδηγίας 2004/109/ΕΚ, που πρέπει να χρησιμοποιείται από τους εκδότες για την εκπόνηση των ετήσιων οικονομικών τους εκθέσεων·
               
            
                  B.
               
               
                  λαμβάνοντας υπόψη ότι η βασική ταξινομία που πρέπει να χρησιμοποιείται για τον ενιαίο ηλεκτρονικό μορφότυπο αναφοράς βασίζεται στην ταξινομία των Διεθνών Προτύπων Χρηματοοικονομικής Αναφοράς (ΔΠΧΑ), την οποία επεκτείνει· το Ίδρυμα ΔΠΧΑ επικαιροποιεί ετησίως την ταξινομία ΔΠΧΑ ώστε να λαμβάνεται υπόψη, μεταξύ άλλων εξελίξεων, η δημοσίευση των νέων ΔΠΧΑ ή οι τροποποιήσεις των υφιστάμενων ΔΠΧΑ, η ανάλυση των πληροφοριών που εν γένει διαβιβάζονται στην πράξη, καθώς και οι βελτιώσεις στο γενικό περιεχόμενο αυτής της ταξινομίας ή στη χρησιμοποιούμενη τεχνολογία·
               
            
                  Γ.
               
               
                  λαμβάνοντας υπόψη ότι ο κατ’ εξουσιοδότηση κανονισμός της Επιτροπής της 6ης Νοεμβρίου 2020 προβλέπει την εφαρμογή του στις ετήσιες οικονομικές εκθέσεις που περιέχουν οικονομικές καταστάσεις για τα οικονομικά έτη που αρχίζουν την 1η Ιανουαρίου 2021 ή αργότερα· λαμβάνοντας υπόψη ότι οι εκδότες θα έχουν τη δυνατότητα να υιοθετήσουν την ταξινόμηση που ορίζεται στον εν λόγω κανονισμό για τα οικονομικά έτη που αρχίζουν την 1η Ιανουαρίου 2020 ή αργότερα·
               
            
                  Δ.
               
               
                  λαμβάνοντας υπόψη ότι το Ευρωπαϊκό Κοινοβούλιο και το Συμβούλιο διαθέτουν διάστημα τριών μηνών από την ημερομηνία κοινοποίησης της κατ’ εξουσιοδότηση πράξης, προκειμένου να διατυπώσουν αντιρρήσεις όσον αφορά την εν λόγω πράξη·
               
            
                  E.
               
               
                  λαμβάνοντας υπόψη ότι η κατ’ εξουσιοδότηση πράξη κοινοποιήθηκε από την Επιτροπή στις 6 Νοεμβρίου 2020 και, ως εκ τούτου, η τρίμηνη προθεσμία για ενδεχόμενη διατύπωση αντιρρήσεων από το Κοινοβούλιο ή το Συμβούλιο λήγει μετά την 1η Ιανουαρίου 2021, ημερομηνία που ορίζεται στην κατ’ εξουσιοδότηση πράξη για την έναρξη ισχύος της·
               
            
                  ΣΤ.
               
               
                  λαμβάνοντας υπόψη ότι δεν υπάρχουν λόγοι αντίρρησης στην κατ’ εξουσιοδότηση πράξη·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  ΕΕ L 390 της 31.12.2004, σ. 38.
      
         (2)  ΕΕ L 331 της 15.12.2010, σ. 84.